Ifølge overleveringer er det muligt, hvis man altså har magt og kundskab til det, at overføre mana fra én ting til en anden. Denne hændelse kaldes [[magi]]. Dette skal man dog være meget forsigtig med, da magi kan være farlig. Man må både passe på ikke at blande forskellige former for mana, men også at en genstand ikke får for megen mana, idet for store koncentrationer af mana kan forårsage store ulykker og identitetsændringer. Lige præcis fordi manaen er farlig, sætter den grænser for menneskenes udfoldelsesmuligheder og gerninger. Et hvert samfund har fastlagt dets egne præcise regler for, hvordan man skal forholde sig, når man omgås manaen. For dette bruges et andet religionhistorisk og polynesisk ord, [[tabu]].
{{autoritetsdata}}
Religion